|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΦΘΙΩΤΙΔΑΣ****ΔΗΜΟΣ ΛΑΜΙΕΩΝ** |  |  |

**ΔΕΛΤΙΟΥ ΤΥΠΟΥ**

Ο Ξενώνας Φιλοξενίας Γυναικών Θυμάτων Βίας του Δήμου Λαμιέων με αφορμή την Παγκόσμια Ημέρα για την Εξάλειψη της Βίας κατά των Γυναικών στις 25 Νοεμβρίου οργανώνει μία σειρά δράσεων στις οποίες με μεγάλη χαρά σας προσκαλούμε να λάβετε μέρος.

Συγκεκριμένα:

Συνεργασία με την ομάδα ποδοσφαίρου «ΠΑΣ ΛΑΜΙΑ 1964» για την δημιουργία σποτ στα πλαίσια της εκστρατείας για την καταπολέμηση της βίας κατά των γυναικών, το οποίο θα προβληθεί στα ΜΜΕ.

Η ομάδα βόλεϊμπολ γυναικών «ΑΟ ΛΑΜΙΑΣ 2013» τιμά την Παγκόσμια Ημέρα για την Εξάλειψη της Βίας κατά των Γυναικών στον αγώνα με τον «ΓΣ ΑΛΜΥΡΟΥ» το Σάββατο 21/11/15 και ώρα 14:30 στο Χαλκιοπούλειο Κλειστό Στάδιο.

Η ομάδα ποδοσφαίρου ανδρών «ΠΑΣ ΛΑΜΙΑ 1964» » τιμά την Παγκόσμια Ημέρα για την Εξάλειψη της Βίας κατά των Γυναικών στον αγώνα με την «ΠΑΝΑΧΑΪΚΗ» την Κυριακή 22/11/15 και ώρα 15:00 στο ΔΑΚ Λαμίας.

Η ομάδα ποδοσφαίρου γυναικών «ΝΗΡΗΙΔΕΣ» τιμά την Παγκόσμια Ημέρα για την Εξάλειψη της Βίας κατά των Γυναικών στον αγώνα της Κυριακής 06/12/15.

Προβολή της ταινίας «ΜΗΤΡΙΑΡΧΙΑ» του Νίκου Κορνήλιου σε συνεργασία με το Europe Direct Λαμίας την Τετάρτη 25/11/15 και ώρα 19:00 στο Δημοτικό Θέατρο Λαμίας. Είσοδος ελεύθερη.